Τζίνα Αλιμόνου

Η Τζίνα (Κωνσταντίνα) Αλιμόνου (Σπάρτη, 7 Νοεμβρίου 1972) είναι Ελληνίδα ηθοποιός και μοντέλο.

 Βιογραφικό 
Γεννήθηκε το 1972 στη Σπάρτη και μεγάλωσε στην Αθήνα. Το 1989, σε ηλικία 17 ετών, έλαβε μέρος στον διαγωνισμό ομορφιάς Top Model of the Year, όπου κέρδισε τον πρώτο τίτλο. Στα 18 της χρόνια εγκαταστάθηκε στην Αμερική ξεκινώντας την πορεία της ως μοντέλο. Οι πόλεις στις οποίες έχει εργαστεί ως μοντέλο είναι η Νέα Υόρκη, το Μαϊάμι και, τέλος, το Παρίσι. Παράλληλα σπούδασε Ιστορία της Τέχνης στο Ecole du Louvre, ενώ παρακολούθησε μαθήματα υποκριτικής και θεάτρου. Επέστρεψε στην Ελλάδα το 1998, δουλεύοντας σε μεγάλα περιοδικά μόδας.

 Τηλεόραση 
Το 2000, έκανε το τηλεοπτικό της ντεμπούτο κάνοντας κάποιες εμφανίσεις στις σειρές «Πες το ψέματα», «Ιδιαιτέρα για κλάματα» και «Αέρινες Σιωπές». Τη σεζόν 2000–2001 συμμετείχε στο βασικό καστ της κωμικής σειράς «Το κλειδί» σε σκηνοθεσία Πέτρου Φιλιππίδη. Ο ρόλος που την έκανε ιδιαίτερα γνωστή στο ευρύ κοινό ήταν αυτό της Ιταλίδας κρατούμενης Φραντσέσκα Σαλιέρι στην κωμική σειρά «Οι Στάβλοι της Εριέτας Ζαΐμη» τις σεζόν 2002–2004. Την περίοδο 2003–2004, πέρα από την παρουσία της στο δεύτερο κύκλο των «Στάβλων», πρωταγωνίστησε μαζί με τον Πασχάλη Τσαρούχα στη δραματική σειρά «Το παιχνίδι της συγνώμης» σε σκηνοθεσία Μανούσου Μανουσάκη. Από το 2004 μέχρι το 2006 υποδυόταν την Αγγελική Στασινού στην καθημερινή σειρά του Mega Channel «Φιλοδοξίες», συμπρωταγωνιστώντας με τον Γιάννη Βούρο. Παράλληλα με την παρουσία της στην καθημερινή σειρά, εμφανίστηκε στις σειρές «Σαν γλυκό του κουταλιού», «Le Dernier seigneur des Balkans» και «Δυο μέρες μόνο». Από το 2006 μέχρι το 2008 είχε τον ρόλο της Τζίνας Κασιμάτη στην καθημερινή σειρά «Μαρία η άσχημη» στο Mega Channel. Τη σεζόν 2007–2008 πρωταγωνίστησε μαζί με τη Ζέτα Δούκα, τον Αλέξη Γεωργούλη και τον Γιάννη Στάνκογλου στην κωμική σειρά «1 μήνας και κάτι».

 Κινηματογράφος 
Εμφανίστηκε για πρώτη φορά στον κινηματογράφο το 1997 με ένα μικρό ρόλο στη γαλλική παραγωγή «Nel profondo paese straniero». Το 2002 έπαιξε στην ταινία μικρού μήκους «Κάνε όρεξη». Το 2006 πρωταγωνίστησε στην κοινωνική ταινία «Ιλουστρασιόν».

 Προσωπική ζωή 
Το 1997 ξεκίνησε τη σχέση της με τον πολιτικό Σίμο Κεδίκογλου. Δύο χρόνια αργότερα παντρεύτηκαν αλλά λίγους μήνες μετά αποφάσισαν να χωρίσουν.

Το 2005 ξεκίνησε τη σχέση της με τον επιχειρηματία Παύλο Βαρδινογιάννη. Το καλοκαίρι του 2006 παντρεύτηκαν και μέσα στα επόμενα χρόνια απέκτησαν τέσσερα παιδιά: την Αντριάννα (γεν. 2009) και τα τρίδυμα Σταύρο, Αέλια και Αμαλία (γεν. 2013). Η οικογένεια Βαρδινογιάννη ζούσε μόνιμα στο Κονέκτικατ των ΗΠΑ μέχρι το 2017, όταν το ζευγάρι χώρισε και εκείνη επέστρεψε με τα παιδιά στην Ελλάδα. Από τον Αύγουστο του 2019 διατηρεί κανάλι στο YouTube (GoodLife by Gina), στο οποίο ασχολείται με το ευ ζην.

 Φιλμογραφία 
 Τηλεόραση 
+ΈτοςΤίτλος ΠρογράμματοςΚανάλιΡόλοςΣημειώσεις2000Πες το ψέματαMEGAΖακλίν5 επεισόδιαΙδιαίτερα για κλάματαANT1Αφροδίτη2 επεισόδιαΑέρινες ΣιωπέςMEGA2000–2001Το κλειδίSTARΤζίναΒασικό Καστ2001Εκτός πορείαςΕΤ12002–2004Οι Στάβλοι της Εριέτας ΖαΐμηANT1Φραντσέσκα ΣαλιέριΠρωταγωνιστικός Ρόλος2003–2004Το παιχνίδι της συγνώμηςANT1ΧρύσαΠρωταγωνιστικός Ρόλος2004Κανείς δε λέει σ' αγαπώMEGAΔήμητρα1 επεισόδιο2004–2006ΦιλοδοξίεςMEGAΑγγελική ΣτασινούΠρωταγωνιστικός Ρόλος2005Σαν γλυκό του κουταλιούANT1Κας Στέρν4 επεισόδια2005–2006Le Dernier Seigneur des BalkansΝΕΤΑντζέλικαΠρωταγωνιστικός Ρόλος2006Δυο μέρες μόνοMEGAΚάτια2 επεισόδια2006–2008Μαρία η άσχημηMEGAΤζίνα ΚασιμάτηΠρωταγωνιστικός Ρόλος2007Οι ιστορίες του αστυνόμου ΜπέκαALPHAΛίλαΕπεισόδιο: "Ο δολοφόνος φορούσε σμόκιν"2007–20081 μήνας και κάτιMEGAΔανάηΠρωταγωνιστικός Ρόλος2020–σήμεραDot.ΣΚΑΪΗ ΊδιαΠαρουσιάστρια Goodlife

 Κινηματογράφος 
+ Έτος Τίτλος Κινηματογραφικής Ταινίας Ρόλος1997Nel profondo paese straniero2002Κάνε όρεξηβοηθός της Κάρμεν2006ΙλουστρασιόνΣτάρλετ

 Θεατρογραφία 
+ΈτοςΤίτλος θεατρικής παράστασηςΧώρος2001–2002MarisolΘέατρο Από Μηχανής2006–2008Σ' αγαπώ, σε λατρεύω, ΧωρίζουμεΘέατρο Εμπορικόν2010–2011Σουίτα στο πλάζαΘέατρο Αθηνά2011–2012Το έκτο πάτωμαΊδρυμα Μιχάλης Κακογιάννης

 Παραπομπές 

Κατηγορία:Ελληνίδες μοντέλα
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες YouTubers